**Ministru kabineta rīkojuma projekta “Par Oksanu Lentjušenkovu” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu anotācijas kopsavilkums nav jāaizpilda, jo anotācijas I sadaļas 2. punkts nepārsniedz divas lapaspuses. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts “Par Oksanu Lentjušenkovu” (turpmāk – projekts) izstrādāts saskaņā ar Augstskolu likuma 17. panta piektajā daļā noteikto, ka augstskolas ievēlēto rektoru apstiprina Ministru kabinets pēc augstskolas dibinātāja ierosinājuma. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Augstskolu likuma 17. panta piektā daļa nosaka, ka, augstskolas ievēlēto rektoru apstiprina Ministru kabinets pēc augstskolas dibinātāja ierosinājuma.Sabiedrības ar ierobežotu atbildību “Ekonomikas un kultūras augstskola” (turpmāk - EKA) ar 2018. gada 17. decembra vēstuli Nr. 2-24/18/38 informējusi Izglītības un zinātnes ministriju, ka 2018. gada 12. decembrī EKA Satversmes sapulce par augstskolas rektori ir ievēlējusi asociēto profesori, zinātņu doktoru ekonomikā Oksanu Lentjušenkovu un lūdz viņu virzīt apstiprināšanai Ministru kabinetā par EKA rektoru.Saskaņā ar Augstskolu likuma 17. panta pirmo daļu rektors ir augstskolas augstākā amatpersona, kas īsteno augstskolas vispārējo administratīvo vadību un bez īpaša pilnvarojuma pārstāv augstskolu. Rektors veic Augstskolu likuma 17.1 pantā uzskaitītās funkcijas. Augstskolas rektors atbild par augstskolas darbības atbilstību normatīvo aktu prasībām. Augstskolas rektors paraksta augstākās izglītības diplomus, sadarbības līgumus un visa veida administratīvos rīkojumus un dokumentus (piemēram, par algu izmaksu un nodokļu nomaksu), līdz ar to augstskolas darbības nepārtrauktai nodrošināšanai ir nepieciešams rektors.Saskaņā ar Ministru kabineta 2017. gada 11. janvāra rīkojumu Nr. 21 “Par Oksanu Lentjušenkovu” 2017. gada 11. janvārī Oksanu Lentjušenkovu tika iecelta par EKA rektora vietas izpildītāju. Saskaņā ar Augstskolu likuma 17. panta septītajā daļā noteikto, Ministru kabineta ieceltais augstskolas rektora vietas izpildītājs pilda rektora pienākumus līdz jaunievēlētā rektora apstiprināšanai.Ņemot vērā augstākminēto nepieciešams apstiprināt zinātņu doktori Oksanu Lentjušenkovu par augstskolas rektori. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija. |
| 4. | Cita informācija | Nav. |

|  |
| --- |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
|  **III. Tiesību akta projekta ietekme uz valsts budžetu un pašvaldību budžetiem** |
| Projekts nerada ietekmi uz valsts vai pašvaldību budžetu. |

|  |
| --- |
|  **IV. Tiesību akta projekta ietekme uz spēkā esošo tiesību normu sistēmu** |
| Projekts nerada ietekmi uz tiesību normu sistēmu. |

|  |
| --- |
|  **V. Tiesību akta projekta atbilstība Latvijas Republikas starptautiskajām saistībām** |
| Projekts neskar Latvijas Republikas starptautiskās saistības. |

|  |
| --- |
|  **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildē būs iesaistīta augstskola. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Izglītības un zinātnes ministra vietā –

labklājības ministrs Jānis Reirs

Vīza:

Valsts sekretāre Līga Lejiņa

N. Mazure, 67047940

Nadezda.mazure@izm.gov.lv